SABINA วิ่งแรง 3% เก็งรายได้ Q1 ขยายตัว หลังผู้บริหารยัน “เงินเฟ้อ” ไม่กระทบยอดขาย
SABINA วิ่งแรง 3% ราคาแตะ 23.80 บ. ด้วยมูลค่าซื้อขาย 57.65 ลบ. เก็งรายได้ไตรมาส 1/65 ดีเกินคาด หลังผู้บริหารยัน “เงินเฟ้อ” ไม่กระทบยอดขาย
SABINA วิ่งแรง 3% ราคาแตะ 23.80 บ. เก็งรายได้ไตรมาส 1/65 ดีเกินคาด หลังผู้บริหารยัน “เงินเฟ้อ” ไม่กระทบยอดขาย
27 เม.ย. 2565

ผู้สื่อข่าวรายงานว่า ราคาหุ้น บริษัท ซาบีน่า จำกัด (มหาชน) หรือ SABINA ล่าสุด ณ เวลา 14:47 น. อยู่ที่ 23.80 บาท บวก 0.80 บาท หรือ 3.48% สูงสุดที่ 24 บาท ต่ำสุดที่ 22.80 บาท ด้วยมูลค่าซื้อขาย 57.65 ล้านบาท

ทั้งนี้นางสาวดวงดาว มหะนาวานนท์ ประธานเจ้าหน้าที่บริหาร SABINA เปิดเผยว่า แม้ว่าช่วงไตรมาสแรก (มกราคมถึงมีนาคม) ของปีนี้ ภาพรวมเศรษฐกิจยังได้รับผลกระทบจากสถานการณ์การแพร่ระบาดของไวรัสโควิด-19 สายพันธุ์โอมิครอน รวมถึงความกังวลเรื่องสงครามระหว่างรัสเซียกับยูเครน ที่ส่งผลให้ราคาน้ำมันและสินค้าโภคภัณฑ์บางรายการปรับตัวสูงขึ้น แต่ทั้งสองปัจจัยไม่ได้ส่งผลกระทบกับยอดขายของบริษัทฯ อย่างมีนัยสำคัญ
โดยจากการติดตามข้อมูลอย่างใกล้ชิด พบว่ารายได้ในไตรมาสแรกของปี 2565 ออกมาดีกว่าที่คาดไว้ ซึ่งปัจจัยสำคัญน่าจะมาจากการที่ผู้บริโภคปรับตัว และใช้ชีวิตเป็นปกติมากขึ้น ทำให้มีความมั่นใจในการจับจ่ายใช้สอยมากขึ้น